La Fase V del pla de substitució de lluminàries del 'Pla Respecte' millorarà un total de 3.413 punts de llum de Gandia, el Grau i la platja
30 agost 2024

## La Fase V del pla de substitució de lluminàries del 'Pla Respecte' millorarà un total de 3.413 punts de llum de Gandia, el Grau i la platja30 agost 2024Última actualització: 30 agost 2024

![](../gestion/img/065f09f3676f68a2c53a0407e781e9b34f211076e0d6bec4fda9527c2565ce1c.jpg)  
  

Les actuacions del **Pla Respecte** continuen millorant l'entorn urbà de Gandia. En aquest cas, ahir es van iniciar les primeres intervencions contemplades a la **Fase V** del pla de substitució de lluminàries que intervindrà en **3.413 punts en més de 170 carrers i places de la ciutat, el Grau i la platja**, i que es prolongarà fins al mes d'abril.

  
En concret, aquesta intervenció s'ha posat en marxa amb les 47 lluminàries situades a les avingudes de Benirredrà i de les Esclaves.  
  
Una vegada finalitzades totes les fases s'haurà aconseguit la substitució de més de 5.008 punts de llum de la ciutat que veuran millorat el rendiment, ja que els operaris estan substituint projectors LED de potències compreses entre 40 i 80 W per projectors LED de potències compreses entre 20 i 60 W. Es tracta de lluminàries més eficients que permeten un estalvi del 30 % de l'energia consumida.